Ericu950/Stoicheia-meter-silver huggingface dataset:
ὅτι δὲ ἀληθὲς ὅ φημι , καὶ δι ἑτέρου συνήσεις 0 .
ἔφη γὰρ ὁ τῶν ὅλων Δεσπότης πρὸς τὸν ἱεροφάντην Μωσέα ·
ἰδοὺ ἐγὼ παραγίνομαι πρὸς σὲ ἐν στύλῳ νεφέλης , ἵνα ἀκούσῃς λαλοῦντός μου πρὸς σὲ , καί σοι πιστεύσωσιν εἰς τὸν αἰῶνα .
πάντα δὴ οὖν ἐν κόσμῳ καὶ οἰκονομικῶς ἐξεπράττετο .
ἀλλ ἦν , ὡς ἔφην , ἐν ἀρχαῖς σκιαγραφία τις ὥσπερ τῆς τοῦ Σωτῆρος ἡμῶν ἐπιδημίας , μέλλοντος ἐπιλάμψειν τοῖς ἐπὶ τῆς γῆς , ὡς ἐν ἡμέρᾳ τρίτῃ , τῷ λοίσθῳ καιρῷ , καθ ὃν καὶ γέγονε σὰρξ ὁ Λόγος , καὶ ἐπέφανεν ἡμῖν , κατὰ τὰς Γραφάς 0 ·
προκηρύττοντος δὲ τὴν ὑπ αὐτοῦ τε καὶ δι αὐτοῦ προκεισομένην κατὰ καιροὺς τοῖς πιστεύσασι κάθαρσιν .
διαμάρτυραι γὰρ , φησὶ , τῷ λαῷ , καὶ ἔστωσαν ἕτοιμοι εἰς τὴν ἡμέραν τὴν τρίτην .
τῇ γὰρ ἡμέρᾳ τῇ τρίτῃ καταβήσεται ὁ Κύριος ἐπὶ τῷ ὄρει Σινᾷ .
καὶ τίς ἄρα τοι τῆς ἑτοιμασίας ὁ τρόπος , διασαφεῖ ὁ Μωσῆς οὕτω λέγων 0 ·
τρεῖς ἡμέρας , φησὶ , μὴ προσέλθητε γυναικί .
ἀποπλύνεσθαι δὲ δεῖν διεβεβαιοῦτο σαφῶς καὶ αὐτὰ τὰ ἱμάτια .
ἀλλ ἐν μὲν τῷ χρῆναι λέγειν μὴ συγκατευνάζεσθαι γυναιξὶν , ὁμιλίας δὲ τῆς πρὸς ἐκείνας ἀποφοιτᾷν , τῶν τῆς σαρκὸς ἡδονῶν ἡ νέκρωσις εὖ μάλα κατασημαίνεται .
ἐν δέ γε τῷ δεῖν καὶ αὐτὰ καθήρασθαι τὰ ἄμφια , καταγράφεταί πως ἡμῖν ἡ δι ὕδατος κάθαρσις , δῆλον δὲ ὅτι καὶ διὰ πνεύματος ἀπαλλάττοντος μολυσμῶν 0 1 .
ὡς γὰρ ὁ μακάριος γράφει Παῦλος ·
Οἱ τὰ Χριστοῦ φρονεῖν ᾑρημένοι , καὶ περιπατοῦντες ἐν Πνεύματι τὴν σάρκα ἐσταύρωσαν σὺν τοῖς παθήμασι καὶ ταῖς ἐπιθυμίαις ·
καὶ νεκροῦσι μὲν τὰ μέλη ἐπὶ τῆς γῆς , πορνείας , ἀκαθαρσίας , πάθος , ἐπιθυμίαν κακήν .
ἔσθημα δὲ ποιοῦνται λαμπρὸν , τὴν ἄνωθεν χάριν , ἢ καὶ αὐτὸν τὸν Ἐμμανουήλ .
ἐνδύσασθε γὰρ , φησὶ , τὸν Κύριον ἡμῶν Ἰησοῦν Χριστὸν , καὶ τῆς σαρκὸς πορνείαν μὴ ποιεῖσθε εἰς ἐπιθυμίαν .
ἀλλὰ ταυτὶ μὲν ἐκέλευσε δρᾷν τοῖς τὸ τηνικάδε Μωσῆς .
ἀκηκόαμεν δὲ καὶ ἡμεῖς καὶ αὐτοῦ τοῦ νόμου κηρύττοντος αἰνιγματωδῶς τὸ τῷ Χριστῷ δοκοῦν , καὶ δι ὕδατος κάθαρσιν , καὶ τῶν σαρκικῶν ἐπιθυμιῶν τὴν νέκρωσιν .
προστέταχε γὰρ ὁ νόμος , ὕδατι μὲν καταῤῥαίνεσθαι τοὺς μεμολυσμένους , πρὸς τὴν τῆς σαρκὸς καθαρότητα , ἐκπέμπεσθαι δὲ τῆς παρεμβολῆς ὡς ἀκάθαρτον τὸν γονοῤῥυᾶ ·
διασύρων , οἶμαί που , τῆς ἀκρασίας τὸ χρῆμα , καὶ βέβηλον ἀποφαίνων τὴν τῆς σαρκὸς ἡδονήν 0 .
τοιγάρτοι καὶ ἡμεῖς οἱ ἐν Χριστῷ δεδικαιωμένοι καὶ ἡγιασμένοι διὰ τοῦ Πνεύματος , μισεῖν κεκελεύσμεθα καὶ τὸν τῆς σαρκὸς μεμολυσμένον χιτῶνα .
Οὐκοῦν προευτρεπιστὴς ὁ νόμος , καὶ τῶν διὰ Χριστοῦ χαρισμάτων προαναφαίνει τὸ κάλλος , ὡς ἐν παχέσιν ἔτι τοῖς τύποις 0 .
περιαθρῶμεν δὲ , εἰ δοκεῖ , καὶ αὐτὸν τῆς ἐπιφανείας τὸν τρόπον .
ἐγένετο γὰρ , φησὶ , τῇ ἡμέρᾳ τῇ τρίτῃ γενηθέντος πρὸς ὄρθρον , ἐγίνοντο φωναὶ καὶ ἀστραπαὶ , καὶ νεφέλη γνοφώδης ἐπ ὄρους Σινᾶ .
φωνή τις σάλπιγγος ἤχει μέγα .
ἐπεδήμησε γὰρ , ὡς ἔφην , καὶ καταβέβηκεν ἐξ οὐρανῶν ὁ Μονογενὴς , οὐκ ἐν πρώτῳ καιρῷ , οὐ δ ἐν ἀρχαῖς αἰῶνος τούτου ·
οὔ τε μὴν ἐν δευτέρῳ καὶ τῷ διὰ μέσου χρόνῳ , ἀλλ ὡς τρίτῳ καὶ τελευταίῳ , καὶ ὡς ἐν ὄρθρῳ τε καὶ ἐν ἡμέρας ἀρχῇ , τουτ έστιν , ἀπεληλαμένης ἤδη τῆς νοητῆς ἀχλύος , τῆς ἐνούσης ἐν ἡμῖν , καὶ οἱονεὶ παρελαυνούσης νυκτὸς , καὶ ἠφανισμένου τοῦ σκότους 0 1 2 .
ὁ μὲν γὰρ ἐξ ἀπάτης καὶ πλεονεξίας ὑπονοηθεὶς εἶναι Θεὸς τοῦ αἰῶνος τούτου , κατεσκότισεν νοητῶς τὴν σύμπασαν γῆν ἀποφέρων εἰς πολύθεον πλάνησιν , καὶ εἰς πᾶν εἶδος ἀκαθαρσίας .
ὁ δὲ τῶν ὅλων Θεὸς καὶ Κύριος , τουτ έστιν Χριστὸς , ἐπέφανεν ἡμῖν , καὶ τριπόθητον ἀληθῶς ἐνέδειξεν ἡμέραν ·
ἧς καὶ ὁ θεσπέσιος Δαβὶδ ἐμέμνητο λέγων ·
γέγραφε δέ που καὶ ὁ σοφώτατος Παῦλος , ὅτι μὲν Ἡ νὺξ προέκοψεν , ἡ δὲ ἡμέρα ἤγγικεν .
ὅτι δὲ αὖ 0 1 ·
Οὔκ ἐσμεν νυκτὸς , οὐ δὲ σκότους ·
ἀλλ  υἱοὶ φωτὸς , καὶ υἱοὶ ἡμέρας 0 1 .
ὄρθρου δὴ οὖν καὶ ὡς ἐν ἡμέρᾳ τρίτῃ καταβέβηκεν ὁ Μονογενής 0 .
ἀστραπαὶ δὲ ἦσαν ἐπ ὄρους Σινᾶ , καὶ νεφέλη γνοφώδης .
καὶ ἀστραπὴ μὲν , εἰς τύπον τοῦ θείου φωτὸς , καὶ τῆς νοητῆς αὐγῆς , δηλονότι τοῦ ἐν πνεύματι , διὰ Χριστοῦ καταλαμπούσης τὰ σύμπαντα , καὶ διαθεούσης τὴν ὑπ οὐρανόν 0 .
Οὕτω γάρ που καὶ ὁ προφήτης ἀνεφώνει λέγων πρὸς τὸν τῶν ὅλων Θεὸν καὶ Σωτῆρα Χριστόν ·
ἔφανεν ἡ ἀστραπή σου τῇ οἰκουμένῃ .
καὶ οὐ δή πού φαμεν , ὅτι τῆς ἐξ ὑετοῦ γεγενημένης ἀστραπῆς ἐποιεῖτο μνήμην ·
ἀλλ  , ὡς ἔφην ἀρτίως , τὴν τοῦ νοητοῦ φωτὸς ἀνάλαμψιν τῷ τῆς ἀστραπῆς ὀνόματι κατασημαίνειν ἤθελεν .
ὅτι δὲ δυσκάτοπτον ἀληθῶς τὸ Χριστοῦ μυστήριον , ὑπεμφήνειεν ἂν ὁ γνόφος 0 .
καὶ γοῦν καὶ αὐτὸς ὁ μακάριος Δαβὶδ , ὧδέ πη συνιεὶς , καθάπερ ἐγ ᾦμαι , προανακεκράγει λέγων .
καὶ ἔθετο σκότος ἀποκρυφὴν αὐτοῦ , κύκλῳ αὐτῷ ἡ σκηνὴ αὐτοῦ 0 ·
σκοτεινὸν ὕδωρ ἐν νεφέλαις ἀέρων 0 .
ἀπὸ τῆς τηλαυγήσεως ἐνώπιον αὐτοῦ αἱ νεφέλαι διῆλθον .
κεκρυμμένον γὰρ οὕτως ἐστὶ τὸ Χριστοῦ μυστήριον , ὡς δεῖσθαι μυσταγωγίας τῆς ἄνωθεν , καὶ ἀποκαλύψεως τῆς παρὰ Θεοῦ .
ἤκουε γοῦν ὁ Πέτρος εὖ μάλα , συνιεὶς τὸν ἐν σαρκὶ πεφηνότα Θεὸν Λόγον , καὶ ἀληθῶς Υἱόν ·
μακάριος εἶ , Σίμων βὰρ Ἰωνᾶ , ὅτι σὰρξ καὶ αἷμα οὐκ ἀπεκάλυψέ σοι , ἀλλ ὁ Πατήρ μου ὁ ἐν τοῖς οὐρανοῖς .
ἐγνωρίσθαι δὲ καὶ ὁ Παῦλος διεβεβαιοῦτο ἑαυτῷ τὸ μυστήριον κατὰ ἀποκάλυψιν Θεοῦ .
Οὐκοῦν , τὸ ἀσυμφανὲς τῆς γνώσεως ὁ γνόφος δηλοῖ .
ἀνακέκραγε δὲ καὶ ἡ σάλπιγξ , τῶν εὐαγγελικῶν θεσπισμάτων τὸ εὔηχες ἀποφαίνουσα .
καὶ γοῦν ἔφη που Θεὸς διὰ φωνῆς τῶν προφητῶν τοῖς Ἰουδαίων δήμοις ·
ἀκούσατε τῆς φωνῆς σάλπιγγος .
διὰ τοῦτο ἤκουσαν τὰ ἔθνη , καὶ οἱ ποιμαίνοντες τὰ ποίμνια ἐν αὐτοῖς 0 .
ἰδοὺ ἐπάγω ἐπὶ τὸν λαὸν τοῦτον κακὰ , τὸν καρπὸν ἀποστροφῆς αὐτῶν , ὅτι τῷ λόγῳ μου οὐ προσέσχον , καὶ τὸν νόμον μου ἀπώσαντο .
πεφώνηκε μὲν γὰρ παρ αὐτοῖς ἡ σάλπιγξ διὰ τῶν παρὰ Θεοῦ σκοπῶν , τουτέστι , τῶν ἁγίων ἀποστόλων .
κεχειροτόνηνται γὰρ ἐφ ἡμᾶς σκοποί .
ἀλλ  εἶπον ·
διὰ τοῦτο ἤκουσαν τὰ ἔθνη .
καὶ αὐτοὺς δὲ τοὺς ἁγίους εὑρήσομεν μαθητὰς , τοὺς ἀναφανδὸν εἰρηκότας τοῖς Ἰουδαίων λαοῖς ·
ὑμῖν ἀναγκαῖον πρῶτον λαλῆσαι τὸν λόγον τοῦ Θεοῦ 0 .
ἐπειδὴ δὲ ἀπωθεῖσθε αὐτὸν , καὶ οὐκ ἀξίους ὑμᾶς αὐτοὺς κρίνετε τῆς αἰωνίου ζωῆς , ἰδοὺ στρεφόμεθα εἰς τὰ ἔθνη .
Οὕτω γὰρ ἐντέταλκε ἡμῖν ὁ Κύριος .
σάλπιγγι δὲ παρεικάζει διὰ τῶν Χριστοῦ κηρυγμάτων τὴν εὐφωνίαν , καὶ ὁ μακάριος Ἡσαΐας λέγων περὶ τοῦ καιροῦ τῆς ἐπιδημίας ·
καὶ ἔσται , ἐν τῇ ἡμέρᾳ ἐκείνῃ , σαλπιοῦσι τῇ σάλπιγγι τῇ μεγάλῃ .
σάλπιγξ μὲν γὰρ καὶ ὁ νόμος , ἀλλ ἦν ἰσχνόφωνος , καὶ βραδύγλωσσος 0 .
διὰ τοῦτο καὶ Μωσῆς , ὅτι καὶ μόλις εἰς μόνην ἐφώνει τὴν Ἰουδαίαν , ἐν ᾗ καὶ γέγονε γνωστὸς ὁ Θεός 0 .
σάλπιγξ δὲ ἡ μεγάλη , Χριστὸς , ἤτοι τὰ δι αὐτοῦ κηρύγματα , περιηχοῦντα τὴν ὑπ οὐρανόν 0 .
ἔφη γὰρ , Ὅτι κηρυχθήσεται τοῦτο τὸ Εὐαγγέλιον ἐν ὅλῃ τῇ οἰκουμένῃ , εἰς μαρτυρίαν πᾶσι τοῖς ἔθνεσιν .
ὅτι δὲ ἀτρεκὴς ὁ λόγος , μεμαρτύρηκε αὐτὸ τῶν πραγμάτων τὸ πέρας 0 .
ἀνήκοος γὰρ οὐδεὶς τῆς τοῦ Σωτῆρος ἡμῶν ἀπομεμένηκε δόξης .
καὶ ἐξήγαγε , φησὶν , ὁ Μωσῆς εἰς συνάντησιν τὸν λαὸν τοῦ Θεοῦ ἐκ τῆς παρεμβολῆς , καὶ παρέστηκεν ἐπὶ τὸ ὄρος Σινᾶ .
ὅρα τὴν Μωσέως παιδαγωγίαν ·
ἀποφέρει πρὸς Θεόν .
παιδαγωγεῖ γὰρ ἐπὶ Χριστὸν , καὶ παρίστησι μὲν τοὺς ὑπ  αὐτῷ τέως παιδαγωγουμένους ἐπὶ τὸ ὄρος ·
οὐκ ἀναβιβάζει γε μὲν ἐν αὐτῷ .
ὄρος δὲ νοήσεις ἐν τούτοις , τὴν ὑπερφυᾶ τε καὶ ὑπεραίρουσαν γνῶσιν τοῦ μυστηρίου τοῦ κατὰ Χριστόν .
ὑψηλὴ γὰρ λίαν , καὶ ἥκιστα μὲν τοῖς ἐν νόμῳ βατή 0 ·
πρέπουσα δὲ μᾶλλον ἡμῖν τοῖς ἡγιασμένοις ἐν πνεύματι 0 .
ὡς γὰρ αὐτὸς εἴρηκεν ὁ Σωτήρ ·
ὑμῖν δέδοται γνῶναι τὰ μυστήρια τῆς βασιλείας τῶν οὐρανῶν ·
τούτοις δὲ οὐ δέδοται , φημὶ δὲ τοῖς Ἰουδαίοις .
ποιούμενος δὲ καὶ ὡς ἐν εἴδει προσευχῆς τοὺς πρὸς Πατέρα καὶ Θεὸν ὑπὲρ ἡμῶν λόγους 0 ·
ἐξομολογοῦμαί σοι , φησὶ , Πάτερ Κύριε τοῦ οὐρανοῦ καὶ τῆς γῆς , ὅτι ἀπέκρυψας ταῦτα πάντα ἀπὸ σοφῶν καὶ συνετῶν , καὶ ἀπεκάλυψας αὐτὰ νηπίοις .
ναὶ ὁ Πατὴρ , ὅτι οὕτως ἐγένετο εὐδοκία ἔμπροσθέν σου 0 .
Οὐκοῦν παρίστησι μὲν ἐπὶ τὸ ὄρος ὁ Μωσῆς , οὐκ ἀναβιβάζει δὲ ἐν αὐτῷ ·
ὡς γὰρ ἔφην ἀρτίως , τὸ τέλειόν τε καὶ ὑψηλὸν ἐν σοφίᾳ καὶ γνώσει κερδαίνομεν διὰ Χριστοῦ μᾶλλον , οὐ διὰ Μωσέως .
ὁ μὲν γὰρ ἦν οἰκέτης , καὶ παιδαγωγός ·
ὁ δὲ , ὡς τῶν ὅλων Κύριος , γνώσεως ἡμῖν τελείας πέφηνεν δοτήρ 0 .
ἐν αὐτῷ γάρ εἰσι πάντες οἱ θησαυροὶ τῆς σοφίας καὶ τῆς γνώσεως ἀπόκρυφοι , κατὰ τὸ γεγραμμένον .
καθικομένου δὴ οὖν ἐν εἴδει πυρὸς τοῦ Θεοῦ , καπνοὶ μὲν ἦσαν , ὡς ἐκ καμίνου διᾴττοντες , καὶ ὑψοῦ δὴ λίαν ἐξελιττόμενοι , καὶ παντὸς , οἶμαί που , κατασκιδνάμενοι τοῦ λαοῦ .
καταπεφοίτηκε γὰρ ἐξ οὐρανοῦ δι  ἡμᾶς πρὸς ἡμᾶς ὁ τοῦ Θεοῦ Λόγος ὡς πῦρ χωνευτηρίου , κατὰ τὴν τοῦ προφήτου φωνήν .
καὶ αὐτὸς ἡμᾶς ἐβάπτιζεν ἐν Πνεύματι ἁγίῳ καὶ πυρί ·
πυρὶ δὲ τῷ νοητῷ τὸν ἐν ἡμῖν δαπανῶντι συρφετὸν , καὶ τὸν ἐξ ἁμαρτίας ἐκτήκοντι ῥύπον , καὶ ἀποψύχεσθαι πρὸς ἐκτόπους ἡδονὰς οὐκ ἀφιέντι τὸν νοῦν 0 ·
ἀποτετελέσμεθα δὲ ταύτῃτοι , τῷ πνεύματι ζέοντες .
καὶ τοῦτο αὐτὸ ἐνήργησεν εἰς ἡμᾶς ὁ Χριστός .
καὶ τί θέλω εἰ ἤδη ἀνήφθη ;
Οὐκοῦν ἐν εἴδει πυρὸς οἰκονομικῶς δὴ λίαν τοῖς ἀρχαιοτέροις ἐφαίνετο ·
πλὴν οὐ δίχα καπνοῦ 0 .
συνήσομεν δὲ καὶ διὰ τούτου πάλιν , ὅτι θρηνεῖν καὶ κατοιμώζειν ἀνάγκη τοὺς ἀναπίπτοντας εἰς τὸ ῥᾴθυμον , καὶ τῆς θείας αὐτοῦ δόξης καταφρονεῖν ᾑρημένους 0 .
δακρυροεῖν γὰρ ἀνάγκη ἐν καπνῷ 0 .
κατοιχήσονται δὲ ὅτι πρὸς τὸ ἐξώτερον σκότος οἱ θεομισεῖς τε καὶ ἀλιτήριοι , πῶς ἂν ἐνδοιάσειέ τις ;
ἐκεῖ γὰρ ἔσται , φησὶν , ὁ κλαυθμὸς καὶ βρυγμὸς τῶν ὀδόντων .
ὅτι τοίνυν πικρὸν ἐπὶ ταῖς ῥᾳστώναις καταστάζουσι δάκρυον οἱ περὶ ὧν ὁ λόγος , ὑπέφαινον οἱ καπνοί 0 .
προσετίθει δὲ , ὅτι καὶ αἱ φωναὶ τῆς σάλπιγγος ἐγίνοντο προβαίνουσαι , ἰσχυρότεραι σφόδρα ὡς ἐν ἀρχαῖς μὲν , ὀλίγους ἀκροᾶσθαι μόλις 0 ·
ὕστερον δὲ πολλοὺς , μᾶλλον δὲ καὶ ἅπασαν τὴν συναγωγήν 0 1 .
σάλπιγξ μὲν γὰρ καὶ εὐφωνοτάτη , καὶ ἠχὴν ἰοῦσα τὴν διαπρυσίαν , τὸ εὐαγγελικόν ἐστι κήρυγμα , καθάπερ ἤδη προείπομεν .
ἀλλ ἠκούετο μὲν , φησὶν , ἐν ἀρχαῖς εἰς μόνην τὴν Ἰουδαίαν ·
προβαίνοντος δὲ τοῦ καιροῦ , καὶ εἰς πᾶσαν ἤδη τὴν ὑπ οὐρανὸν περιῄεσαν οἱ θεσπέσιοι μαθηταὶ , τοῖς ἁπανταχόσε κηρύττοντες ·
ὥστε καὶ ἀπὸ Ἱερουσαλὴμ μέχρι τοῦ Ἰλλυρικοῦ , μᾶλλον δὲ καὶ μέχρις αὐτῶν ἀφικέσθαι τερμάτων τῆς γῆς 0 ·
καὶ ἐξ ἠοῦς πρὸς ἑσπέραν , τὴν ἱερὰν ἀπηχῆσαι σάλπιγγα 0 .
τοῦτο , οἶμαι , ἔστι τὸ γίνεσθαι τὰς φωνὰς τῆς σάλπιγγος ἰσχυροτέρας .
Εἶτα μετὰ τοῦτο λοιπὸν ἐπισκήπτει Θεὸς τῷ μακαρίῳ Μωσῇ διαμαρτύρασθαι τῷ λαῷ ·
μή ποτε , φησὶν , ἐγγίσωσι πρὸς τὸν Θεὸν κατανοῆσαι , καὶ πέσωσιν ἐξ αὐτῶν πλῆθος ·
ἄθρει δὴ οὖν , ἄθρει , καὶ ἐκ τῶνδε δὴ πάλιν , ὡς ἔστιν ἀμήχανον διὰ τῆς Μωσέως παιδαγωγίας ἐγγίζειν Θεῷ .
προσίεται γὰρ οὐκ ἐν τύποις ἔτι καὶ σκιαῖς εὐδοκιμεῖν ἑλομένους ·
τοιαῦτα γὰρ τὰ Μωσέως 0 ·
ζητεῖ δὲ μᾶλλον ἐν ἡμῖν τῆς ἀληθείας τὸ κάλλος .
ἀλήθεια δὲ ὁ Χριστὸς , δι οὗ τὴν προσαγωγὴν ἐσχήκαμεν , καὶ ἐγγὺς γεγόναμεν τοῦ Πατρὸς , καθάπερ εἰς ὄρος ἀναφοιτήσαντες , τὴν περὶ αὐτοῦ γνῶσιν 0 .
ἐπεγνωκότες γὰρ τὸν Υἱὸν , ἐπέγνωμεν δι αὐτοῦ τε καὶ ἐν αὐτῷ τὸν Πατέρα .
Οὐκοῦν δι αὐτοῦ τὴν προσαγωγὴν ἐσχήκαμεν , οὐ διὰ Μωσέως , τουτέστι , οὐ διὰ νόμου .
ἁγιάζεσθαι δὲ καὶ αὐτοὺς προαναφαίνοντος ἐναργῶς , οὔπω τελείως ἁγίαν τὴν κατὰ νόμον ἱερωσύνην , ὡς γὰρ ἔτι δεομένην ἁγιασμοῦ , ἄλλοθι μὴ προστέταχεν ἁγιάζεσθαι .
ἄμωμος δὲ , καὶ ἁγίων Ἄγιος ἐφ ἡμᾶς ἀρχιερεὺς , ὁ Χριστὸς , καὶ κρείττονος διαθήκης ἔγγυος , ὡς Παῦλός φησι 0 .
τοιγάρτοι καὶ πέπαυται μὲν ἡ πρώτη .
γέγονε δὲ καὶ αὐτῆς ἱερωσύνης μετάθεσις , οὐκ ἐχούσης τὸ ἄμεμπτον , καὶ τὸ ἄκρως ἅγιον .
τετελείωκε μὲν γὰρ οὐδένα κατὰ συνείδησιν ·
εἰσκεκόμικε δὲ μᾶλλον βαπτισμῶν διδαχὰς , ἐφηγήσεις περιῤῥαντηρίων πρὸς τὴν τῆς σαρκὸς καθαρότητα .
καταλήγει γὰρ εἰς τοῦτο μόλις τῆς νομικῆς ἱερωσύνης ἡ δύναμις .
ὡς οὐκ ἔχουσα τοίνυν τὸ τελείως ἅγιον , ἁγιασθησομένη δὲ κατὰ καιροὺς ἐν Χριστῷ τῶν τύπων μεταπλαττομένων εἰς ἀλήθειαν , προστέταχεν ἁγιάζεσθαι .
προστιθεὶς δὲ ὅτι 0 ·
μή ποτε ἀπαλλάξῃ ἀπ αὐτῶν Κύριος , ἐφῆκε νοεῖν , ὅτι θάνατος ἡ δίκη , τοῖς τὴν ἐν νόμῳ τιμῶσιν ἱερωσύνην , ἀναδειχθείσης ἐν κόσμῳ τῆς διὰ Χριστοῦ 0 ·
δι οὗ καὶ λαοὶ καὶ αὐτὸ τὸ πάλαι σεπτόν τε καὶ ἱερὸν ἁγιάζεται γένος ·
βέβηλον δὲ πάντως , καὶ ἐν ἀκαθαρσίαις , ὃ μὴ ἡγιάσθη παρ  αὐτοῦ 0 .
διὰ τοῦτο ἔφασκε τοῖς Ἰουδαίων δήμοις ·
ἀμὴν , ἀμὴν λέγω ὑμῖν , ὅτι ἐὰν μὴ πιστεύσητε ὅτι ἐγώ εἰμι , ἐν ταῖς ἁμαρτίαις ὑμῶν ἀποθανεῖσθε .
ὅτι δὲ ἔμελλον οἱ ἐξ Ἰσραὴλ ἐξήνιοι γεγονότες ἀποπέμπεσθαι κατὰ καιροὺς , ὑπονοστήσειν δὲ οὐχ ἑτέρως πρὸς Θεὸν , πλὴν ὅτι διὰ Χριστοῦ , καταδείξει ῥᾳδίως Θεοῦ λέγοντος οἰκονομικῶς τῷ παναρίστῳ Μωσῇ 0 1 ·
βάδιζε , κατάβηθι , καὶ ἀνάβηθι , σὺ καὶ Ἀαρὼν μετὰ σοῦ .
ὁρᾷς πῶς ἀπεπέμπετο Μωσῆς , εἶτα μόνος οὐκ ἐπιστρέφει , ἄνεισι δὲ πάλιν συνομαρτοῦντος αὐτῷ καὶ συνδιαθέοντος Ἀαρὼν , ὃς ἦν εἰς τύπον Χριστοῦ τοῦ μεγάλου ἱερέως ;
δι αὐτοῦ γὰρ , ὡς ἔφην , προσιτὸς ὁ Πατήρ 0 .
καὶ ἀπόπεμπτοι γεγονότες κατὰ καιροὺς οἱ ἐν νόμῳ , τουτ έστιν ὁ Ἰσραήλ 0 .
ἐπιγνώσονται μὲν ἐν ἐσχάτοις καιροῖς τὸν ὅσιόν τε καὶ ἄκακον ἀρχιερέα , τουτ έστιν Χριστόν ·
προσελεύσονται δὲ δι αὐτοῦ τῷ Θεῷ καὶ Πατρὶ , καθάπερ εἰς ὅρος ἀναθρώσκοντες τὸ σεπτὸν καὶ μέγα τῆς οἰκονομίας μυστήριον , δι  οὗ πάντας ἡμᾶς σέσωκεν ὁ Χριστὸς , δι οὗ καὶ μεθ  οὗ τῷ Θεῷ καὶ Πατρὶ ἡ δόξα , σὺν ἁγίῳ Πνεύματι , εἰς τοὺς αἰῶνας τῶν αἰώνων 0 .
κέκληνται μὲν διὰ νόμου πρὸς Θεὸν οἱ ἐξ αἵματος Ἰσραὴλ , μεσιτεύοντος τὸ τηνικάδε καὶ διακονοῦντος Μωσέως .
ἀλλ ὡς ὁ θεσπέσιος γράφει Παῦλος , Τετελείωκεν ὁ νόμος οὐδένα .
τελειότης γε μὴν αὐτοῦ καὶ προφητῶν νοεῖται Χριστός .
πᾶσα γὰρ λύτρωσις δι  αὐτοῦ 0 .
ἐπεὶ Μὴ ἔστιν ἕτερον ὄνομα ὑπὸ τὸν οὐρανὸν ἐν ἀνθρώποις , ἐν ᾧ δεῖ σωθῆναι ἡμᾶς , καὶ ἐν αὐτῷ πᾶσα τελειότης δι ἁγιασμοῦ ἐν πνεύματι 0 .
δι αὐτοῦ κεκλήμεθα πρὸς τὸν Πατέρα , καὶ εἰς τὴν ἄνω πόλιν ἀναβησόμεθα σὺν αὐτῷ .
ἐν τῇ οἰκίᾳ τοῦ Πατρός μου πολλαὶ μοναί εἰσιν .
Εἰ δὲ μὴ , εἶπον ἂν ὑμῖν 0 ·
πορεύομαι ἑτοιμάσα ·
τόπον ὑμῖν 0 .
καὶ ἐὰν πορευθῶ ἑτοιμάσαι τόπον ὑμῖν , πάλιν ἔρχομαι , καὶ παραλήψομαι ὑμᾶς πρὸς ἐμαυτὸν , ἴνα ὅπου εἰμὶ ἐγὼ , καὶ ὑμεῖς ἦτε .
πρωτόλειον μὲν γὰρ καὶ οἷά τις ἀπαρχὴ τῆς ἀνθρωπότητος προσέφρησεν εἰς τὸν οὐρανόν 0 .
ἀνακομίσει δὲ ὅτι καὶ ἡμᾶς αὐτοὺς , οὐκ ἂν ἐνδοιάσειέ τις .
ἐμπεδοῖ γὰρ εἰς τοῦτο ὁ ψεύδεσθαι μὴ εἰδὼς , καὶ τοῖς τοῦ τυχεῖν ἀξίοις τὴν ἐλπίδα προσθείς .
ἐσόμεθα γὰρ οὐρανοῦ πολῖται κατὰ καιροὺς , προαναφοιτήσαντος ἡμῶν , ὡς ἔφην , Χριστοῦ , καὶ ἀληθὲς ὅτι χρῆμά ἐστι πιστώσεται ὁ σοφώτατος Παῦλος ὡδὶ γεγραφώς ·
Οὐ γὰρ εἰς χειροποίητα Ἅγια εἰσῆλθεν ὁ Χριστὸς , ἀντίτυπα τῶν ἀληθινῶν , ἀλλ εἰς αὐτὸν τὸν οὐρανὸν νῦν ἐμφανισθῆναι τῷ προσώπῳ τοῦ Θεοῦ ὑπὲρ ἡμῶν .
ἦν μὲν γὰρ , καὶ ἔστι , καὶ ἔσται Θεὸς ὢν φύσει , μετὰ τοῦ ἰδίου Πατρὸς καὶ ἐν ὄψει τοῦ γεγεννηκότος .
ἐμφανίζεται δὲ ὑπὲρ ἡμῶν , ὅτι γέγονεν ἄνθρωπος , ἵνα καὶ ἡμεῖς , οἱ τῶν τοῦ Πατρὸς ὀμμάτων ἐξεῤῥιμμένοι διά τε τὴν ἐν Ἀδὰμ παράβασιν , καὶ τὴν καθ ἡμᾶς τυραννήσασαν ἁμαρτίαν , ἐν ὄψει γενώμεθα πάλιν αὐτοῦ , διὰ Χριστοῦ τε καὶ εἰς τὸ ἐν ἀρχαῖς , τῶν μεταξὺ παρεισβεβηκότων , οἰχομένων εἰς τὸ μηδέν .
κεκλήμεθα οὖν δὴ ἐν Χριστῷ , καὶ εἰς τὴν ἄνω πόλιν , καὶ τῆς παρὰ Θεοῦ καὶ Πατρὸς ἐποπτίας ἀξιούμεθα , καὶ δι αὐτοῦ καὶ ἐν αὐτῷ δεδιδάγμεθα προσκυνεῖν τὸν τῶν ὅλων γενεσιουργόν τε καὶ Πατέρα Θεόν .
προανεφώνει δὲ καὶ τοῦτο πάλιν ἡμῖν ὁ νόμος αἰνιγματωδῶς .
καταβέβηκεν μὲν γὰρ ἐν εἴδει πυρὸς ὁ τῶν ὅλων Θεὸς ἐπὶ τὸ ὅρος τὸ Σινᾶ ·
θεσμοθετήσας δὲ τοῖς ἐξ Ἰσραὴλ τὰ δι ὧν ἦν εἰκὸς εἰς ἀρχὰς ἰέναι δικαιοσύνης .
προεισβολὴ γὰρ ὥσπερ ὁ νόμος τῶν τελειοτέρων , στοιχεῖά τε καὶ προαγόρευσις τῶν διὰ Χριστοῦ παιδευμάτων 0 1 .
καὶ Μωσῇ , φησὶν , εἶπεν ·
ἀνάβηθι πρὸς τὸν Θεὸν , σὺ καὶ Ἀαρὼν , καὶ Ναδὰβ , καὶ Ἀβιοὺδ , καὶ ἑβδομήκοντα τῶν πρεσβυτέρων Ἰσραὴλ , καὶ προσκυνήσουσι μακρόθεν τῷ Κυρίῳ .
καὶ ἐγγιεῖ Μωσῆς μόνος πρὸς τὸν Θεόν .
Αὐτοὶ δὲ οὐκ ἐγγιοῦσιν .
ὁ δὲ λαὸς οὐ συναναβήσεται μετ αὐτῶν .
ἀπηγγελκότος δὲ ταῦτα τοῦ πανσόφου Μωσέως , ἀπεκρίθη πᾶς λαὸς φωνῇ μεγάλῃ λέγοντες ·
πάντας τοὺς λόγους οὓς ἐλάλησε Κύριος , ποιήσομεν , καὶ ἀκουσόμεθα .
καὶ ἔγραψε , φησὶ , Μωσῆς πάντα τὰ ῥήματα Κυρίου .
ὀρθρίσας δὲ Μωσῆς τὸ πρωῒ , ᾠκοδόμησε θυσιαστήριον ἐπὶ τὸ ὄρος , καὶ δώδεκα λίθους εἰς τὰς δώδεκα φυλὰς τοῦ Ἰσραήλ .
καὶ ἐξαπέστειλε τοὺς νεανίσκους τῶν υἱῶν Ἰσραὴλ , καὶ ἀνήνεγκαν ὁλοκαυτώματα , καὶ ἔθυσαν θυσίαν σωτηρίου Κυρίῳ τῷ Θεῷ , μοσχάρια .
λαβὼν δὲ Μωσῆς τὸ ἥμισυ τοῦ αἵματος ἐνέχεεν εἰς τὸν κρατῆρα ·
τὸ δὲ ἥμισυ τοῦ αἵματος προσέχεε πρὸς τὸ θυσιαστήριον .
καὶ λαβὼν τὸ βιβλίον τῆς διαθήκης , ἀνέγνω εἰς τὰ ὦτα τοῦ λαοῦ ·
πάντα ὅσα ἐλάλησεν ὁ Κύριος ποιήσομεν καὶ ἀκουσόμεθα .
λαβὼν δὲ Μωσῆς τὸ αἷμα κατεσκέδασεν τοῦ λαοῦ , καὶ εἶπεν ·
ἰδοὺ τὸ αἷμα τῆς διαθήκης , ἧς διέθετο Κύριος πρὸς ὑμᾶς περὶ πάντων τῶν λόγων τούτων 0 .
ἐκπεπερασμένης δὲ τῆς θυσίας , καὶ κατεῤῥαμένου παντὸς τοῦ λαοῦ τῷ τῆς διαθήκης αἵματι , ἀνέβη δὲ , φησὶν , ὁ Μωσῆς καὶ Ἀαρὼν , καὶ Ναδὰβ , καὶ Ἀβιοὺδ , καὶ ἐβδομήκοντα τῆς γερουσίας τοῦ λαοῦ Ἰσραὴλ , καὶ εἶδον τὸν τόπον οὗ εἱστήκει ὁ Θεὸς τοῦ Ἰσραὴλ , καὶ τὰ ὑπὸ τοὺς πόδας αὐτοῦ , ὡσεὶ ἔργον πλίνθου σαπφείρου , καὶ ὥσπερ εἶδος στερεώματος τοῦ οὐρανοῦ τῇ καθαρότητι 0 .
καὶ τῶν ἐπιλέκτων τοῦ Ἰσραὴλ οὐ διεφώνησεν οὐ δὲ εἷς .
καὶ ὤφθησαν ἐν τῷ τόπῳ τοῦ Θεοῦ , καὶ ἔφαγον καὶ ἔπιον .
φέρε δὴ οὖν , φέρε ἐφ ἑκάστῳ τῶν ἀνεγνωσμένων τὰ εἰκότα λέγωμεν , καὶ τῆς τῶν προκειμένων ἐννοίας ἀρχόμενοι κατ  εὐθὺ , τὰ εἰς ἡμᾶς γεγονότα παρὰ Χριστοῦ .
καθάπερ ἐν πίνακι καταγεγραμμένα βλέπωμεν ἐν τῇ θεοπνεύστῳ Γραφῇ , καὶ τὴν ἄνω τε καὶ ἐν τοῖς οὐρανοῖς Ἐκκλησίαν , ἤτοι τὸν οὐρανὸν , καὶ αὐτὴν δὲ τὴν ἐπὶ τῆς γῆς καθ ὁμοιότητα τῆς ἄνω , καὶ βουνὸν , καὶ ὄρος ἀποκαλεῖν , διάτοι τὸ ἐπῃρμένον καὶ ἀνεστηκὸς εἰς τὴν ἀρετὴν τῶν κατοικούντων ἐν αὐταῖς 0 .
Οὐ γάρ ἐστι χθαμαλὸς οὐ δὲ κατεῤῥιμμένος τῶν ἁγίων ὁ νοῦς ·
ἀλλὰ φρονήματος μὲν ὑπερφέρεται τοῦ γεωδεστέρου , καὶ σαρκικῶν ἐπιθυμιῶν .
ὑψοῦ δὲ δὴ μᾶλλον ἀναφοιτᾷ ·
καὶ ἔστιν ἀληθὲς τὸ διὰ φωνῆς τοῦ Δαβίδ ·
ὅτι οἱ θεοὶ οἱ κραταιοὶ τῆς γῆς σφόδρα ἐπῄρθησαν .
ὅτι δὲ τοῖς ὧδε βιοῦν ᾑρημένοις , καὶ εἰς τὸ λοιπὸν ἀρετῆς ἀναβεβηκόσι , πρέποι ἂν εἰκότως τὸ καὶ ταῖς ἄνω μοναῖς ἐναυλίζεσθαι δεῖν , πιστώσεται πάλιν ὁ Ψαλμῳδὸς , οὕτω λέγων ·
τίς ἀναβήσεται εἰς τὸ ὅρος Κυρίου , ἢ τίς στήσεται ἐν τόπῳ ἁγίῳ αὐτοῦ ;
ἀθῶος χερσὶ , καὶ καθαρὸς τῇ καρδίᾳ , ὃς οὐκ ἔλαβεν ἐπὶ ματαίῳ τὴν ψυχὴν αὐτοῦ , καὶ οὐκ ὤμοσεν ἐπὶ δόλῳ τῷ πλησίον αὐτοῦ 0 .
τὸ ἀργύριον αὐτοῦ οὐκ ἔδωκεν ἐπὶ τόκῳ , καὶ δῶρα ἐπ ἀθώοις οὐκ ἔλαβεν .
Οὗτος λήψεται εὐλογίαν παρὰ Κυρίου , καὶ ἐλεημοσύνην παρὰ Θεοῦ Σωτῆρος αὐτοῦ .
Αὕτη ἡ γενεὰ ζητούντων τὸ πρόσωπον τοῦ Θεοῦ Ἰακώβ 0 .
ὄρος οὖν ἀναβάσιμον τοῖς ἁγίοις , ὁ οὐρανὸς , ἤτοι τῶν πρωτοτόκων ἡ Ἐκκλησία 0 ·
βεβήλοις δέ γε καὶ ἀνοσίοις , ἀστιβές 0 .
προστέταχε τοίνυν ὁ τῶν ὅλων Θεὸς ἀναφοιτᾷν εἰς τὸ ὄρος Μωσέα τε καὶ Ἀαρὼν , Ναδάβ τε καὶ Ἀβιοὺδ , καὶ ἑβδομήκοντα τῶν πρεσβυτέρων τοῦ Ἰσραήλ .
ἔφασκέ τε , ὅτι Καὶ προσκυνήσουσι μακρόθεν τῷ Κυρίῳ .
καὶ ἐγγιεῖ Μωσῆς μόνος πρὸς τὸν Θεόν ·
αὐτοὶ δὲ οὐκ ἐγγιοῦσιν .
Οἱ μὲν οὖν ἐξ Ἀαρὼν γεγονότες υἱοὶ , τὸ ἱερὸν ἡμῖν σημαίνουσι γένος ·
οἱ δὲ πρεσβύτεροι , τοὺς ἀριστίνδην ἐξειλεγμένους 0 .
ἀαρὼν δὲ πάλιν αὐτὸν ἡμῖν ὑποπλάττεται τὸν Χριστὸν , τὸν ὅσιόν τε καὶ ἄκακον ἀρχιερέα , δι οὗ καὶ ἐσχήκαμεν τὴν διὰ Πνεύματός τε καὶ ὕδατος γέννησιν , Ἔκλεκτον γένος , καὶ βασίλειον ἱεράτευμα , καὶ ἔθνος ἅγιον , χρηματίζομεν .
ἀναβησόμεθα τοίνυν κατὰ καιροὺς καὶ εἰς τὴν ἄνω πόλιν οἱ ἀπόλεκτοί τε καὶ ἱεροὶ , συνόντος ἡμῖν καὶ ἡγουμένου Χριστοῦ τοῦ μεγάλου ἱερέως , τοῦ δι ἡμᾶς καθ ἡμᾶς γεγονότος , καὶ συμπροσκυνοῦντος ἡμῖν καίτοι Πατέρα ὄντα κατὰ φύσιν τὸν Θεόν .
καὶ ἐγγίζει μὲν ὁ Μωσῆς , σὺν ἡμῖν δὲ τοῖς μακρὰν , ὁ Υἱός 0 .
ὅσον γὰρ ἧκεν εἰς τὸ τῆς μετὰ σαρκὸς οἰκονομίας μυστήριον , Θεῷ προσεχέστερος ὁ Μωσῆς , ὡς νόμου μεσίτης καὶ ὁριστής 0 1 .
ἐπειδὴ δὲ μεθ ἡμῶν γέγονεν ὁ Υἱὸς , καίτοι Θεὸς ὢν φύσει καὶ τῶν ὅλων Κύριος , ταύτῃτοι τὸ καθ ἡμᾶς οὐκ ἀτιμάζει μέτρον .
ἀνέχεται δὲ οἰκονομικῶς καὶ αὐτοῦ κατόπιν νοεῖσθαι Μωσέως .
καὶ γοῦν καὶ γέγονε μεθ ἡμῶν ὑπὸ τὸν αὐτὸν νόμον , καίτοι νομοθέτης ὢν ὡς Θεός .
ὅτι δὲ γέγονεν ὑπὸ νόμον , ἀταλαίπωρον ἰδεῖν 0 .
περιτέτμηται γὰρ ὀκταήμερος .
συντετέλεκε δὲ καὶ τὸ δίδραχμον , καίτοι κατὰ φύσιν ἐλεύθερος ὢν ὡς Υἱός 0 .
ἀρκέσει δὲ καὶ αὐτὸ τὸ Γράμμα τὸ ἱερὸν , ὑπὸ νόμον γεγενῆσθαι λέγον τὸν Ἐμμανουήλ .
ὅτι δὲ διὰ τὸ ἀνθρώπινον , καὶ ἐπειδὴ γέγονε καθ ἡμᾶς ὑπὸ νόμον , καὶ ἐν δευτέροις τεθεῖσθαι Μωσέως νομιεῖται , συνήσεις καὶ δι  ἑτέρων .
προσέταττε μὲν γὰρ ὁ τῶν ὅλων Θεὸς τῷ παναρίστῳ Μωσεῖ τῆς ἀφορήτου δουλείας ἀνεῖναι τὸν Ἰσραὴλ τῷ Φαραὼ λέγοντα ·
κύριος ὁ Θεὸς τῶν Ἑβραίων προσκέκληται ἡμᾶς .
ὁ δὲ ὁμολογεῖ τὸ ἀδρανὲς ὁ νόμος εἰς ἀπολύτρωσιν 0 .
Εἶτα συνάπτει ἀναδυομένῳ καὶ μέλλοντι τὸν θεσπέσιον Ἀαρὼν εἰς τύπον Χριστοῦ τοῦ πάντα ἰσχύοντος , δι οὗ πᾶσα ἡ λύτρωσις 0 .
ἔφη γὰρ ὧδε πρὸς Μωσῆν ·
ἰδοὺ δέδωκά σε Θεὸν Φαραὼ , καὶ Ἀαρὼν ὁ ἀδελφός σου ἔσται σοῦ προφήτης .
σὺ δὲ λαλήσεις αὐτῷ πάντα ὅσα ἐντέλλομαί σοι , ὁ δὲ Ἀαρὼν ὁ ἀδελφός σου λαλήσει πρὸς Φαραώ .
ὁρᾷς ὅτι μεσιτεύει πάλιν Ἀαρὼν τὸ τοῦ νομοθέτου πρόσωπον φοροῦντος Μωσέως .
ταύτῃτοι καὶ ὁ μακάριος Παῦλος καὶ αὐτὸν ἀνατίθησι τὸν νόμον αὐτῷ , καίτοι λυθέντα παρὰ Θεοῦ .
ἄνιμεν τοίνυν καθάπερ εἰς ὄρος τὰς ἄνω μονὰς οἱ ἱεροὶ καὶ ἀπόλεκτοι , τῆς ἑτέρας πληθύος ἀπομενούσης κάτω 0 .
Οὐ γὰρ ἀνελεύσεται , φησὶν , ὁ λαὸς σὺν αὐτοῖς ·
ὅτι κατὰ τὴν τοῦ Σωτῆρος φωνὴν , Πολλοὶ κλητοὶ , ὀλίγοι δὲ ἐκλεκτοί 0 1 .
ἄνιμεν δὲ , οὐ δίχα Χριστοῦ .
συνῆν γὰρ τότε τοῖς προσκυνοῦσιν ὁ Ἀαρὼν , καὶ τοῖς ἔτι μακρὰν ἐναρίθμιος ἦν .
Οὕτω καὶ ὁ Χριστὸς , μακρὰν μεθ ἡμῶν δι ἡμᾶς , ἵνα καὶ ἡμεῖς σὺν αὐτῷ τε καὶ δι αὐτῷ ἐγγὺς τοῦ Πατρός 0 .
πάντα γὰρ δι ἡμᾶς καὶ ὑπὲρ ἡμῶν ᾠκονομεῖτο σαφῶς .
ὥσπερ γὰρ γέγονε μεθ ἡμῶν ἐν νεκροῖς , ἵνα ἡμεῖς εἰς ζωὴν σὺν αὐτῷ τε καὶ δι αὐτοῦ 0 ·
ἀνεβίω γὰρ τὸ τοῦ θανάτου πατήσας κράτος , οὕτω γέγονε μεθ  ἡμῶν ἀποτέρω , καίπερ ὣν ἐγγὺς , ἵνα πάλιν ἡμεῖς σὺν αὐτῷ , καὶ δι αὐτοῦ ἐγγύσωμεν τῷ Πατρί ·
ὃ δὴ καὶ τετέλεσται .
μέτοχοι γὰρ γεγονότες αὐτοῦ διὰ τοῦ Πνεύματος , ἡνώμεθα τῷ Θεῷ καὶ Πατρὶ δι αὐτοῦ , εἴπερ ἐσμὲν ἀληθῶς θείας φύσεως κοινωνοὶ , κατὰ τὰς Γραφάς .
ἀλλ ὑψοῦ μὲν ἰέναι προστέταχε , καὶ συναναθρώσκειν εἰς τὸ ὄρος Μωσεῖ τε καὶ Ἀαρὼν , τοὺς ἱερούς τε καὶ ἐξειλεγμένους ὁ τῶν ὅλων Θεός .
ὅτι δὲ τοὺς εὐκλείας ἥκοντας εἰς τοῦτο λοιπὸν , καὶ ἀναβῆναι ἀληθῶς εἰς τὸ ἄνω προτεθυμένους , ἵνα καὶ ἐγγὺς γένοιντο Θεοῦ , προαφαγνίζεσθαι χρὴ τῷ αἵματι τοῦ Χριστοῦ , ὃς τῆς ἁπάντων ζωῆς ἀντάλλαγμα τὴν ἑαυτοῦ ψυχὴν ἐποιήσατο , ἀνατέθεικε δὲ καὶ εἰς ὀσμὴν εὐωδίας τὴν ἀναληφθεῖσαν σάρκα .
προσκεκόμικε γὰρ ἑαυτὸν ἱερεῖον ἄμωμον ὑπὲρ ἡμῶν τῷ Θεῷ , καὶ νοητὸν ὁλοκαύτωμα , ὡς προανετύπου πάλιν ἡμῖν ὁ θεσπέσιος Μωσῆς , τῇ τοῦ πνεύματος φωταγωγίᾳ πρὸς τὴν τῶν ἐσομένων προηγούμενος γνῶσιν .
τοῦτο γὰρ , οἶμαι , συνιεὶς , πρὸ τῆς εἰς τὸ ἄνω πορείας αὐτοῦ τε καὶ τῶν κεκλημένων , Ἔγραψε πάντα τὰ ῥήματα τοῦ Κυρίου .
τί δὲ τούτῳ προείργασται πάλιν , ἐροῦμεν εὐθύς .
χρὴ γὰρ , οἶμαι , τοὺς τῆς ὑψοῦ τε καὶ ἄνω πορείας ἐφιεμένους , εἰς νοῦν καὶ καρδίαν ἐγκεχαραγμένον ἔχειν τὸν τοῦ Θεοῦ νόμον , ἀναφωνεῖν τε λοιπὸν καθάπερ ἐκ λύρας πρὸς αὐτὸν , Ἐν τῇ καρδίᾳ μου ἔκρυψα τὰ λόγιά σου , ὅπως ἂν μὴ ἁμάρτω σοι 0 .
ὥσπερ γάρ ἐστιν οὐκ ἀσυντελὲς εἰς ζωὴν , καὶ χρῆμα σωτήριον , τὸ τῶν τοῦ Θεοῦ λόγων μεμνῆσθαι διὰ παντός ·
τὸν αὐτὸν , οἶμαι , τρόπον ὀλέθρου πρόξενον τὸ ἐπιλανθάνεσθαι φιλεῖν 0 .
γράφει τοίνυν ὁ μακάριος Μωσῆς πάντα τὰ ῥήματα τοῦ Κυρίου , περὶ ὧν καὶ αὐτὸς ἐπεφώνει τοῖς παιδαγωγουμένοις δι αὐτοῦ , μᾶλλον δὲ καὶ ἡμῖν αὐτοῖς ·
καὶ λαλήσεις ἐν αὐτοῖς καθήμενος ἐν οἴκῳ , καὶ πορευόμενος ἐν ὁδῷ , καὶ κοιταζόμενος , καὶ διανιστάμενος .
ὀρθρίσας δὲ τὸ πρωῒ , θυσιαστήριον ἀνεδείματο .
περιΐστησι δὲ αὐτῷ δυωκαίδεκα λίθους εἰς τὰς δώδεκα φυλὰς τοῦ Ἰσραήλ .
καὶ ἀπέστειλε τοὺς νεανίσκους τῶν υἱῶν Ἰσραὴλ , οἳ καὶ ἀνήνεγκαν , φησὶν , ὁλοκαυτώματα , καὶ ἔθυσαν θυσίαν σωτηρίου τῷ Θεῷ , μοσχάρια .
τὸ μὲν οὖν θυσιαστήριον , τύπος ἂν εἴη καὶ μάλα σαφῶς τῆς Ἐκκλησίας τοῦ Χριστοῦ , τῆς οἱονεί πως ἐπὶ τὸ ὄρος κειμένης .
ὑψοῦ γὰρ ὥσπερ ἐν ὄρει τὴν ἑτέραν εἰναί φαμεν , τὴν τῶν πρωτοτόκων μητρόπολιν , ἧς τεχνίτης καὶ δημιουργὸς ὁ Θεός 0 1 .
ἐξεικονίζει τοιγαροῦν τὴν Ἐκκλησίαν ἡμῖν τὸ θυσιαστήριον ·
ᾧ καὶ λίαν οἰκονομικῶς περιΐστησιν ὁ Μωσῆς τοὺς δώδεκα λίθους , εἰς τὰς δώδεκα φυλὰς τοῦ Ἰσραήλ ·
μονονουχὶ καὶ διὰ τοῦτο προπαρεγγυῶν τοῖς ἐξ αἵματος Ἰσραὴλ , ὅτι χῶρος αὐτοῖς ὁ μάλιστα πρέπων , ἡ Ἐκκλησία Χριστοῦ 0 1 ·
καὶ τάχα που διακεκραγέναι δεήσει ·
κατακυκλώσω τὸ θυσιαστήριόν σου , Κύριε , τοῦ ἀκοῦσαί με φωνὴν αἰνέσεως .
ὅτι πρὸς γὰρ αὐτοὺς μάλιστα καὶ πρό γε τῶν ἄλλων Σωτῆρα καὶ Λυτρωτὴν ἀπέστειλε τὸν Υἱὸν ὁ Πατὴρ , σαφηνιεῖ λέγων αὐτός ·
ἐπειδὴ δὲ εἰς ἐκτόπους ἀπονοίας ὠλισθηκότες πεπαρῳνήκασιν εἰς αὐτὸν , μετακεχώρηκεν ἀναγκαίως ἐπὶ τὰ ἔθνη Χριστός .
ὅτι τοίνυν χῶρος ὁ μάλιστα πρέπων ἦν αὐτοῖς , καθάπερ ἔφην ἀρτίως , τὸ τοῦ Χριστοῦ θυσιαστήριον , προκατεσήμαινεν ὁ Μωσῆς , περιστήσας αὐτῷ τοὺς δώδεκα λίθους εἰς τὰς δώδεκα φυλὰς τοῦ Ἰσραήλ .
ὅτι δὲ ἔμελλον οἱ ἐπ  ἀνδρείᾳ τεθαυμασμένοι , δῆλον δὲ ὅτι πνευματικῇ καὶ κατὰ Θεὸν , οἱ εὐσθενῆ τε καὶ ἐῤῥωμένον ἔχοντες νοῦν , ἱερουργήσειν κατὰ καιροὺς τὸ Χριστοῦ μυστήριον , καταμάθοι τις ἂν ἀπό γε τοῦ γεγονότος 0 1 .
ἀπεστέλλοντο μὲν γὰρ οἱ νεανίσκοι , καὶ προσῆγον τὰ ὁλοκαυτώματα .
τοῦτο δεδρακότας τοὺς ἁγίους ἀποστόλους εὑρίσκομεν , οἳ πᾶσαν , ὥσπερ εἰπεῖν , περιεφοίτων τὴν γῆν , ἱερουργοῦντες αὐτῷ καὶ προσάγοντες ὁλοκαυτώματα , τουτέστι , τοὺς ἐν ἀμωμήτῳ πίστει διαπρεπεῖς , καὶ μὴν καὶ σπουδάσμασι τοὺς εἰς ἀρετὴν εὖ μάλα διηρτισμένους .
Οὐ γάρ ἐστιν , οὐκ ἔστι , διανοίας ἀδρανοῦς τὸ μυσταγωγεῖν δύνασθαι σαφῶς , οὔ τε νοῦ νοσοῦντος τὸ ἄναλκι , καὶ καταῤῥεῖν εἰωθότος εἰς ἐπιθυμίας κοσμικάς ·